ფურტიო (შუახევის მუნიციპალიტეტი)
ფურტიო — სოფელი საქართველოში, აჭარის ავტონომიური რესპუბლიკის შუახევის მუნიციპალიტეტში, ზამლეთის თემში. მდებარეობს მდინარე აჭარისწყლის მარცხენა ნაპირზე, ზღვის დონიდან 590 მ. დაბა შუახევიდან 12 კმ-ში. 2014 წლის აღწერის მონაცემებით სოფელში ცხოვრობს 787 კაცი. საბჭოთა პერიოდში სოფელში განვითარებული იყო მეთამბაქოეობა, მევენახეობა, მეცხოველეობა.